شەفەق
نیوز/ میدیایلیگ راگەیانن ئەمریکی، باس ئەوە کردن ک بەشیگ لە مەردمە باڵا کوڵەیل، پەنا
وە نەشتەرگەری بەن تا چەن سانتیمەتریگ لە باڵایان درویژەو بوود.
وەگورەی
پزشکیگ نەشتەرگەری لە شال لاس فیگاس ئەمریکا، نەشتەرگەری دروژیکردن قول توەنێد لە
٧ تا ١٥ سانتیمەتر باڵای ئایەم درویژەو بکەێد.
چوینکە
ئی نەشتەرگەریە فرە گرانە، پسپۆڕەیلیگ لە کۆمپانیایل تەکنیکی، جویر گووگڵ و میتا و
ئەمازۆن و مایکرۆسۆفت بوینە زاقترین کڕیارەیل ئی چینە لە نەشتەرگەری ک خەرجەگەی رەسێدە
٧٥ هەزار تا ١٥٠ هەزار دۆلار.
کێڤن
ديبيبارشاد لە ساڵ ٢٠١٦ پەیمانگای (LimbplastX) دروس کرد، و کارەیل نوڕینگەچدی لەمەوقەی پەتای
کۆرۆنا گەشە کرد، و دیاری کرد ک فرە لە بیمارەیلی لە کەرت تەکنەلۆژیا کار کەن.
ديبيبارشاد
ئاشکرا کرد ک ئەوانەگ لەلای نەشتەرگەری کەن گشتیان دەوڵەمەنن، لەلیان سەرۆکەیل جیوەجیکردن
و ئەکتەرەیل و فەرمانبەرەیل لە کەرت دارایی.
وەگورەی
پسپۆڕەیل، ئەو شیوە ک پیاوەیل ئەوسا وەپی نووڕیانە نەشتەرگەری جوانکاری لەی ساڵەیل
دویاییە نەما، ک نەشتەرگەری ئەرا پیاوەیل لەناوبەین ساڵ ١٩٩٧ تا ٢٠١٥ وەئاست ٣٢٥% بەرزەو
بویە.
وەلێ
دامەزرینر پەیمانگای "لێم پلاست ئێکس" وت: تەمەی وەرزشوانەیل وەی نەشتەرگەریە
نیەکەم، چوینکە لە توانایل وەرزشکردنیان کەمەو کەێد.
وەگورەی
قسەی پسپۆڕەیل لەی نەشتەرگەریە، پزشکەگە سوخان ران شکنێد، و مێخ خەێدە ناوی، و هەر
رووژیگ ناوبەین هەردوگلای شکیانەگە درویژەو کەن، تا ماوەی چەن مانگیگ تا وتەواوی خاسەو
بوود.
